“โควิด-19” กระทบรายได้ BEM ฉุดกำไรปี 64 ลดวูบ 51% ยังจ่ายปันผล 0.08 บ.
"โควิด-19" กระทบรายได้ BEM ลดลง ฉุดกำไรปี 64 ลดวูบ 51% เหลือ 1.01 พันลบ. จากปีก่อนกำไร 2.05 พันลบ. ยังจ่ายปันผล 0.08 บ./หุ้น ขึ้นเครื่องหมาย XD 8 มี.ค.65 กำหนดจ่าย 27 เม.ย.65
"โควิด-19" กระทบรายได้ BEM ลดลง ฉุดกำไรปี 64 ลดวูบ 51% เหลือ 1.01 พันลบ. ยังจ่ายปันผล 0.08 บ./หุ้น ขึ้นเครื่องหมาย XD 8 มี.ค.65 
24 ก.พ. 2565

บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินงานงวดปี 2564 มีกำไรลดลง เนื่องจากรายได้จากการดำเนินงาน 10,726 ล้านบาท ลดลงจากปีก่อน 2,764 ล้านบาท หรือร้อยละ 20.5 จากผลกระทบ COVID-19 โดยรายได้ค่าผ่านทางลดลง 1,695 ล้านบาท รายได้ค่าโดยสารและรับจ้างเดินรถลดลง 1,066 ล้านบาทและรายได้พัฒนาเชิงพาณิชย์ลดลง 3 ล้านบาท ในส่วนของรายได้อื่น  755 ล้านบาท ลดลงจากปีก่อน 78 ล้านบาทหรือร้อยละ 9.4 สาระสำคัญจากการลดลงของดอกเบี้ยรับจากลูกหนี้ รฟม.ที่มีการทยอยชำระคืนเงินต้นตามสัญญา
นอกจากนี้บริษัทฯ เตรียมจ่ายปันผลจากกำไรสะสม เป็นเงินสดในอัตรา 0.08 บาท/หุ้น กำหนดวันขึ้นเครื่องหมาย XD วันที่ 8 มี.ค.2565 และกำหนดจ่ายเงินปันผลในวันที่ 27 เม.ย.2565